Castle (televisiosarja)

Castle on yhdysvaltalainen draamakomediasarja, jota esitettiin Yhdysvalloissa vuosina 2009–2016. Sarjan on luonut Andrew W. Marlowe ja sen tuottajina toimivat ABC Studios ja Beacon Pictures.

Castle seuraa kuuluisan rikoskirjailijan Richard Castlen (Nathan Fillion) ja NYPD:n henkirikosetsivä Kate Beckettin (Stana Katic) elämää heidän ratkoessaan erilaisia rikoksia New Yorkissa. Aluksi Beckett ei ole tästä mielissään, mutta ajan kuluessa heidän tunteensa toisiaan kohtaan lämpenevät. Yleisesti sarja keskittyy niin päähenkilöiden kehittyvään romanssiin kuin Beckettin äidin murhaajan selvittämiseen.

Suomessa sarjaa on esitetty Nelonen ja Hero-kanavilla 28. huhtikuuta 2010 lähtien.

Toukokuussa 2016 ilmoitettiin sarjan peruuttamisesta kahdeksannen tuotantokauden jälkeen.

Juoni 
Castle seuraa kuuluisan rikoskirjailija Richard Castlen elämää tämän päätettyä kirjasarjansa sen päähenkilön kuolemaan. Castle pääsee NYPD:n henkirikosetsivän Kate Beckettin matkaan tutkimaan kopiomurhaajan tapauksessa, jossa murhaaja imitoi Castlen kirjoissa tapahtuneita murhia. Castle, joka kiinnostuu Beckettistä potentiaalisena hahmona uudelle kirjasarjalleen, käyttää yhteyksiään kaupunginjohtajaan ja saa luvan alkaa seurata Beckettin tiimin murhatutkimuksia. Beckett ei alun perin lämpeä Castlen idealle, mutta lopulta hyväksyy tämän osana tiiminsä tutkimuksia.

Näyttelijät

Pääroolit 
 Richard Castle (Nathan Fillion) – kuuluisa mysteerikirjailija. Syntymänimeltään Richard Alexander Rodgers, muutti keskimmäisen nimensä Edgar Allan Poen kunniaksi Edgariksi, samalla kun vaihtoi sukunimensä Castleksi. Kuuluisan kirjahahmonsa, Derrick Stormin pois tapettuaan Castle kutsuttiin avustamaan NYPD:iä sarjamurhaajan käyttäessä tämän kirjoista tuttuja murhamenetelmiä. Castle löytääkin uuden inspiraation lähteen tapauksen tutkintaa johtavasta etsivä Kate Beckettistä. Hän on kahdesti eronnut ja jakaa asuntonsa tyttärensä ja äitinsä kanssa. Auttaessaan Beckettiä murhatutkimuksissa, hän huomaa rakastuvansa häneen.
 Rikosetsivä Katherine "Kate" Houghton Beckett (Stana Katic) – NYPD:in 12. piirissä työskentelevä henkirikoksia käsittelevä etsivä, joka on ensimmäisen luokan tutkija ansaittuaan maineensa epätavallisten tapausten parissa työskentelyllään. Liittyi poliisivoimiin äitinsä ratkaisemattoman murhan jälkeen. Tavattuaan Beckettin, Castle alkoi kirjoittaa uutta kirjasarjaa NYPD:in naisetsivä, Nikki Heatista, joka selvästi perustuu Beckettiin. Beckett on kontrollifriikki ja kun hieman vallaton ja hurmaava Castle alkaa seurata häntä työssään, hän on häntä kohtaan hieman kylmä ja hankala, mutta alkaa pikkuhiljaa lämmetä, ja rakastuu häneen. 
 Rikosetsivä Javier Esposito (Jon Huertas) – työskentelee henkirikosetsivänä Kevin Ryanin parina Beckettin tiimissä. Hän on aina valmiina laukomaan sarkastisia kommentteja ja nauttii kun Castle ärsyttää Beckettiä. Javier on hyvä ystävä Kevin Ryanin kanssa, vaikka he aina riitelevätkin selvistä faktoista. Espositolla oli lyhytaikainen suhde Tri Lanie Parishin kanssa kolmannella kaudella, jonka loputtua he eivät halunneet hetkeen edes työskennellä toistensa seurassa.
 Rikosetsivä Kevin Ryan (Seamus Dever) – työskentelee Espositon parina osana Beckettin tiimiä. Hän ja Esposito kiusoittelevat säännöllisesti Beckettiä, mutta ovat kuitenkin suojelevia tätä kohtaan. Ryan meni naimisiin tyttöystävänsä Jenny O'Malleyn kanssa neljännellä kaudella ja he saivat lapsen kuudennella kaudella.
 Tri Lanie Parish (Tamala Jones) – kuolemansyyntutkija, jolla positiivinen asenne. Beckettin ystävänä, Lanie on yksi harvoista joille Beckett voi avautua ilman vaatimuksia. Hän on myös yksi niistä, jotka huomaavat vahvan yhteyden Castlen ja Beckettin välillä. Kolmannella tuotantokaudella Lanie ja Esposito seurustelivat hetkellisesti. 
 Päällikkö Roy Montgomery (Ruben Santiago-Hudson) (kaudet 1–3) – Beckettin pomo ja koko 12. piirin kapteeni, joka arvostaa Beckettin päättäväisyyttä ja ahkeruutta, mutta tarkkailee tätä silti, jotta tutkimukset sujuvat sulavasti. Ihmettelee Beckettin ärsyyntymistä Castlen persoonasta, mutta arvostaa myös parin tehokasta toimintaa. Joutui murhatuksi yrittäessään saada palkkamurhaajan ansaan Beckettin äidin kuoleman aiheuttaneen salaliiton siivittämässä jaksossa.
 Alexis Castle (Molly Quinn) – Castlen ja tämän ensimmäisen vaimon, Meredithin teini-ikäinen tytär, joka on hyvin älykäs ikäisekseen ja usein isäänsä aikuismaisempi ja vastuuntuntoisempi.
 Martha Rodgers (Susan Sullivan) – Castlen näyttelijä-äiti, joka asuu tämän ja Alexisin kanssa. Hän auttaa poikaansa tämän kasvattaessa teini-ikäistä tytärtään. Hän on vapaamielinen ja antaa usein neuvoja Castlelle liittyen Beckettiin. Hän oli Castlen yksinhuoltaja ja väittää, ettei tiedä isää.
 Päällikkö Victoria Gates (Penny Johnson Jerald) (kaudet 4– ) – päällikkö Montgomeryn korvaaja Gates on entinen sisäasiainhallinnon etsivä, joka on kiinnostuneempi uralla etenemisestään ja joka pitää Castlen osallistumista Beckettin tapauksiin turhana. Sarjan edetessä hän myöntää, että Castlesta voi olla jollakin tasolla hyötyä, mutta hän on silti tiukka tätä kohtaan.

Sivuosat 
 Sidney Perlmutter (Arye Gross) – kärttyisä kuolinsyyntutkija, joka avustaa joskus Beckettin tapauksissa. Hän ei erityisemmin välitä Castlestä.
 Jenny O'Malley (Juliana Dever) – etsivä Ryanin vaimo.
 Etsivä Tom Demming (Michael Trucco) – Komea rikosetsivä, jonka kanssa Beckett seurusteli hetkellisesti ja josta Castle ei pitänyt alkuunkaan.
 Gina Cowell (Monet Mazur) – Castlen kustantaja ja toinen ex-vaimo.
 Tri Josh Davidson (Victor Webster) – moottoripyöräilijä, sydänkirurgi ja Beckettin poikaystävä kolmannella kaudella. Castle ei pitänyt hänestäkään, ja toistuvasti kutsui häntä nimellä "Moottoripyöräpoika" ja "Tohtori Moottoripyöräpoika" 
 Ashely (Ken Baumann) – Alexiksen poikaystävä kolmannella kaudella, josta Alexis erosi neljännen kauden alussa.
 Tri Carver Burke (Michael Dorn) – Beckettin psykiatri neljännellä kaudella.
 Jim Beckett (Scott Paulin) – Kate Beckettin isä.
 Will Sorenson (Bailey Chase) – FBI-agentti ja Beckettin ex-poikaystävä, joka huomasi heti Beckettin ja Castlen välisen vetovoiman.
 Mike Royce (Jason Beghe) – Beckettin entinen kouluttaja, joka eläkkeellä ollessaan aloitti palkkionmetsästäjän hommat. Hänet tapetaan jaksossa "To Love and Die in L.A."
 Mr. Smith (Geoff Pierson) – kapteeni Montgomeryn ystävä, joka säilyttää todisteita Beckettin äidin murhasta kaukana Beckettistä; Smith toimii sillointällöin Castlen kautta suojellakseen Beckettiä. Hänet tapettiin jaksossa "After The Storm", mutta jaksossa "Veritas" tuli ilmi, että hän oli tekaissut kuolemansa voidakseen toimia täysin salassa.
 Meredith (Darby Stanchfield) – Castlen ensimmäinen ex-vaimo. Alexisin äiti. Hän on itsekeskeinen ja dramaattinen.
 Jerry Tyson / The Triple Killer (3XK) (Michael Mosley) – järjestelmällinen ja huolellinen sarjamurhaaja, joka palaa takaisin New Yorkiin muutaman vuoden jälkeen terrorisoidakseen kaupunkia. Kun Castle tunnisti hänet, hän käänsi huomionsa 12. piiriin, ja vaihtelee kohdettaan Beckettin tiimissä. Hänet ammutaan ja hänen oletetaan kuolleen jaksossa "Probable Cause", vaikkakin Castle epäilee asiaa. Jaksossa "Disciple" ilmenee, että hän on silti elossa. Jerry Tyson palaa seitsemännellä kaudella yhdessä sarjamurhaaja Kelly Niemanin kanssa esiintyen valeidentiteetillä Michael Boudreaux. Nieman kaappaa Beckettin ja aikoo tappaa tämän. Beckett kuitenkin tappaa Niemanin ja pakenee Castlen asettaessa Tysonille ansan ja Esposito ampuu Tysonin kuoliaaksi.
 William Bracken (Jack Coleman) – suosittu ja karismaattinen senaattori, joka edustaa New Yorkin osavaltiota, tavoitteenaan olla jonain päivänä presidentti. Hän esittelee itsensä rehellisenä miehenä, mutta on yhteydessä Beckettin äitiin liittyvään tapaukseen...
 CIA deep-cover mies / nimi ei tiedossa (James Brolin) – CIA:n peitetyössä oleva agentti. Hän on esiintynyt nimillä "Jackson Hunt" ja "Anderson Cross". Hän paljastuu Castlen isäksi kaksiosaisissa jaksoissa "Target" ja "Hunt". Ammattinsa yksinäisyydessä hän on pitänyt pientä epäsuoraa yhteyttä poikaansa Castleen, josta Castle itse ei tiennyt mitään.
 Tory Ellis (Maya Stojan) – NYPD:n teknologian virassa oleva nainen, joka auttaa Beckettiä tämän tutkimuksissa.
 Kirjailijat Stephen J. Cannell, James Patterson, Dennis Lehane ja Michael Connelly esiintyvät omana itsenään Castlen asunnossa järjestettyjen pokeri-iltojen aikana. Tavallisesti he keskustelevat Castlen ja Beckettin sen hetkisestä tapauksesta ja kiusoittelevat Castlea tämän suhteesta Beckettiin. Syyskuussa 2010 Stephen J. Cannell kuoli, ja hänen kunniakseen pokeripöydässä pidetään tyhjää tuolia.

Tuotantokaudet

Romaanit 
 Sarjan päähenkilö Richard Castle kirjoittaa sarjassa kirjan Heat Wave. ABC julkaisi sen oheistuotteena oikeana kirjana "Richard Castlen" kirjoittamana. ABC julkaisi romaanista puolet pieninä osina viikon välein nettisivustollaan. Valmis romaani julkaistiin kovakantisena syyskuussa 2009.

 Naked Heat on jatko-osa kirjalle Heat Wave. Kirja julkaistiin 28. syyskuuta 2010. Naked Heat ylsi 7. sijalle The New York Timesin bestsellerlistalla.

 Kolmas romaani Heat Rises, julkaistiin 20. syyskuuta 2011. Se ylsi 1. sijalle The New York Timesin bestsellerlistalla 9. lokakuuta 2011 ja sijalle 5. USA TODAY Best-Selling Books -listalla.

 Neljäs romaani Frozen Heat, julkaistiin 11. syyskuuta 2012 ja sai sijan 7 The New York Timesin bestsellerlistalla 23. syyskuuta 2012.

 Viides Nikki Heat romaani Deadly Heat julkaistiin 17. syyskuuta 2013 ja se sai sijan 8. New York Timesin bestsellerlistalla.

 Kuudes romaani Raging Heat, julkaistiin 16. syyskuuta 2014. Se sai sijan 6 New York Timesin hardcover fiction bestseller -listalla, sekä 17. New York Times Combined Print & E-Book Fiction bestseller listalla.

Lähteet

Viitteet 

Yhdysvaltalaiset draamakomediasarjat
Yhdysvaltalaiset rikossarjat
Seulonnan keskeiset artikkelit
2000-vuosikymmenen televisiosarjat
2010-luvun televisiosarjat
ABC:n televisio-ohjelmat